
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αναπομπή της υποβληθείσας προς έγκριση από¬ 
φασης της Ολομέλειας των Δικαστών του Διοικη¬ 
τικού Πρωτοδικείου Τρικάλων στο ίδιο όργανο 
προκειμένου να προβεί στις απαιτούμενες τροπο¬ 
ποιήσεις του Κανονισμού Εσωτερικής Υπηρεσίας 
του εν λόγω δικαστηρίου. 

2 Αναπομπή της υποβληθείσας προς έγκριση από¬ 
φασης της Ολομέλειας των Δικαστών του Διοικη¬ 
τικού Πρωτοδικείου Θεσσαλονίκης στο ίδιο όρ¬ 
γανο προκειμένου να προβεί στις απαιτούμενες 
τροποποιήσεις του Κανονισμού Εσωτερικής Υπη¬ 
ρεσίας του εν λόγω δικαστηρίου. 

3 Τροποποίηση και ενιαία κωδικοποίηση του Κα¬ 
νονισμού Εσωτερικής Υπηρεσίας του Διοικητικού 
Εφετείου Θεσσαλονίκης. 


ΑΠΟΦΑΣΕΙΣ 

Αριθμ. 33/2016 (1) 

Αναπομπή της υποβληθείσας προς έγκριση από¬ 
φασης της Ολομέλειας των Δικαστών του Διοικη¬ 
τικού Πρωτοδικείου Τρικάλων στο ίδιο όργανο 
προκειμένου να προβεί στις απαιτούμενες τρο- 
ποποιήσειςτου Κανονισμού Εσωτερικής Υπηρε¬ 
σίας του εν λόγω δικαστηρίου. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις4 Οκτωβρίου 2016, ημέραΤρίτη και ώρα 
17.00 συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της Ολομέλει¬ 
ας αποτελούμενο από τα μέλη του: Αθ. Ράντο, Αντιπρόε¬ 
δρο, Προεδρεύοντα, σε αναπλήρωση του Προέδρου του 
Συμβουλίου της Επικράτειας και του αρχαιοτέρου του 
Αντιπροέδρου, που είχαν κώλυμα, Ε. Σαρπ, Μ. Καραμα- 
νώφ, Αικ. Σακελλαροπούλου, I. Γράβαρη, Αντιπροέδρους 
του Συμβουλίου της Επικράτειας και τους Συμβούλους 
I. Μαντζουράνη, Αικ. Χριστοφορίδου, Δ. Σκαλτσούνη, 


Μ. - Ε. Κωνσταντινίδου, Γ. Ποταμιά, Μ. Γκορτζολίδου, Ε. 
Νίκα, Ε. Αντωνόπουλο, Γ.Τσιμέκα, Σ. Μαρκάτη, Π. Καρλή, 
Σπ. Χρυσικοπούλου, Μ. Παπαδοπούλου, Β. Αραβαντινό, 
Δ. Κυριλλόπουλο, Α. Καλογεροπούλου, Ε. Κουσιουρή, Ο. 
Ζύγουρα, Β. Ραφτοπούλου, Κ. Κουσούλη, Κ. Φιλοπούλου, 
Θ. Αραβάνη, Κ. Πισπιρίγκο, Α. Χλαμπέα, Δ. Μακρή, Μ. 
Πικραμένο, Τ. Κόμβου, Β. Αναγνωστοπούλου - Σαρρή, 
Π. Μπράί'μη, Π. Χαμάκο, Σ. Βιτάλη, Ηλ. Μάζο, Α. - Μ. Πα- 
παδημητρίου, Χρ. Ντουχάνη, Β. Κίντζιου, Θ.Τζοβαρίδου, 
Ελ. Παπαδημητρίου, Κ. Νικολάου, Β. Πλαπούτα, Ο. Πα¬ 
παδοπούλου, Μ. Σωτηροπούλου, I. Σύμπλη, Π. Τσούκα 
και Κ. Κονιδιτσιώτου.Τα λοιπά μέλη, αν και προσκλήθη¬ 
καν, δεν εμφανίσθηκαν, γιατί είχαν κώλυμα. Παρέστη 
επίσης η Γραμματέας Μ. Παπασαράντη, Προϊσταμένη 
της Διεύθυνσης της Γραμματείας του Συμβουλίου της 
Επικράτειας, θέμα της συζητήσεως, ήταν η έγκριση της 
2/2014 αποφάσεως της Ολομέλειας του Διοικητικού 
Πρωτοδικείου Τρικάλων. 

Τ ο Συμβούλιο άκουσε την εισηγήτρια της υποθέσεως, 
Σύμβουλο Επικράτειας, Ο. Παπαδοπούλου. 

Σκέφθηκε κατά το νόμο 

1. Επειδή, με το 716/31.3.2015 έγγραφο της Γενικής 
Επιτρόπου της Επικράτειας των Τακτικών Διοικητικών 
Δικαστηρίων διαβιβάσθηκε στο Συμβούλιο της Επι¬ 
κράτειας [αριθμός πρωτοκόλλου ΣτΕ Γ520/14.6.2016] 
η 2/2014 απόφαση της Ολομέλειας των Δικαστών του 
Διοικητικού Πρωτοδικείου Τρικάλων, η οποία ελήφθη 
κατόπιν του 3582/22.10.2014 εγγράφου της Γενικής Επι¬ 
τρόπου. Με το έγγραφο αυτό ζητήθηκε, σύμφωνα με τις 
διατάξεις των άρθρων 14 παρ. 2 περ. β’ και 17 παρ. 4 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (ΚΟΔΚΔΛ), που κυρώθηκε με 
το άρθρο πρώτο του ν. 1756/1988 (Α' 35), η σύγκληση 
της Ολομέλειας των Δικαστών του ως άνω Δικαστηρίου 
για την αντικατάσταση, τροποποίηση και συμπλήρωση 
των διατάξεων του Κανονισμού Εσωτερικής Υπηρεσί¬ 
ας του Δικαστηρίου, ώστε να περιληφθούν σε αυτόν οι 
προτεινόμενες από τηΓενική Επίτροπο ρυθμίσεις. Κατό¬ 
πιν προσκλήσεως του Προέδρου του Συμβουλίου της 
Επικράτειας εισάγεται προς έγκριση η απόφαση αυτή. 

2. Επειδή, κατά το στοιχείο Α παρ. 1 του άρθρου 17 
του Κώδικα Οργανισμού Δικαστηρίων και Κατάστασης 
Δικαστικών Λειτουργών, όπως ισχύει,«... κάθε δικαστή¬ 
ριο ή εισαγγελία ... καταρτίζουν κανονισμό εσωτερικής 

υπηρεσίας, ο οποίος συμπληρώνεται, τροποποιείται ή 
αντικαθίσταται, όταν επιβάλλεται από υπηρεσιακές ανά¬ 
γκες», ενώ, κατά την παρ. 4 του ως άνω στοιχείου και άρ¬ 
θρου, όπως η παράγραφος αυτή αντικαταστάθηκε με το 
άρθρο 86 παρ. 1 του ν. 4055/2012 (Α' 51), «Ο Υπουργός 
Δικαιοσύνης, Διαφάνειας και Ανθρωπίνων Δικαιωμάτων, 
ο Εισαγγελέας του Αρείου Πάγου, ο Γενικός Επίτροπος 
της Επικράτειας του Ελεγκτικού Συνεδρίου, ο Γενικός 
Επίτροπος της Επικράτειας των τακτικών διοικητικών 
δικαστηρίων και ο Πρόεδρος του οικείου Συμβουλίου 
Επιθεώρησης έχουν δικαίωμα να ζητήσουν τη σύνταξη, 
συμπλήρωση, τροποποίηση ή αντικατάσταση κανονι¬ 
σμού, του οικείου δικαστηρίου και δικαιοδοτικού κλά¬ 
δου». Τέλος, κατά την παρ. 7 του αυτού στοιχείου και 
άρθρου, όπως η παράγραφος αυτή αντικαταστάθηκε 
με το άρθρο 86 παρ. 2 του ν. 4055/2012, «Οι κανονισμοί 
και οι τροποποιήσεις τους υποβάλλονται αμέσως στις 
οικείες ολομέλειεςτων ανώτατων δικαστηρίων, οι οποίες 
έχουν δικαίωμα συμπλήρωσης, τροποποίησης ή ακύ¬ 
ρωσης αυτών, ως προς όλα τα σημεία και ειδικότερα ως 
προς τον αριθμό των δικασίμων και των υποθέσεων που 
προσδιορίζονται σε κάθε δικάσιμο. Οι κανονισμοί ισχύ¬ 
ουν μόνο μετά την τελική έγκρισή τους από τις ολομέλει¬ 
ες των ανώτατων δικαστηρίων και αφού διαβιβαστούν 
στον Υπουργό Δικαιοσύνης, Διαφάνειας και Ανθρωπίνων 
Δικαιωμάτων δημοσιεύονται στην Εφημερίδα της Κυ- 
βερνήσεως». 

3. Επειδή, όπως έχει γίνει δεκτό (αποφάσεις 10/2012, 
12/2012, 6/2013, 21/2013, 3/2014, 6/2014, 16α/2014, 
6/2015,9/2015,13/2015,14/2015,15/2015,25/2015,27- 
35/2015,5-7/2016,10/2016,17/2016,18/2016 της Ολο¬ 
μέλειας του Συμβουλίου της Επικράτειας εν συμβουλίω 
κ.ά.), καθ'ερμηνεία των διατάξεων που μνημονεύθηκαν 
στην προηγούμενη σκέψη, η Ολομέλεια του Συμβουλίου 
της Επικράτειας εν συμβουλίω, ελέγχοντας υποβαλλό¬ 
μενο προς έγκριση κανονισμό εσωτερικής υπηρεσίας 
τακτικού διοικητικού δικαστηρίου, έχει την αρμοδιότη¬ 
τα, χωρίς να υποκαθίσταται, κατ'αρχήν, στην κρίση των 
δικαστών της Ολομέλειας του οικείου δικαστηρίου, να 
ελέγχει εάν και σε ποιό βαθμό συγκεκριμένες ρυθμίσεις 
του κανονισμού, και ιδίως αυτές που συνάπτονται με τον 
σκοπό της εύρυθμης και αποτελεσματικής λειτουργίας 
του δικαστηρίου από πλευράςταχείας διεκπεραιώσεως 
των εισαγόμενων σε αυτό υποθέσεων, εξυπηρετούν 
τον εν λόγω σκοπό. Οπως επίσης έγινε δεκτό, δεν είναι 
επιτρεπτή η έγκριση νέων κανονισμών δικαστηρίων, 
καθώς και η αντικατάσταση ή τροποποίηση θεσπισμέ¬ 
νων ήδη κανονισμών, με την εισαγωγή ρυθμίσεων οι 
οποίες οδηγούν, αμέσως ή εμμέσως, σε επιβράδυνση 
του ρυθμού εκδικάσεως των υποθέσεων. Προς εξυπη¬ 
ρέτηση δε του σκοπού της επιταχύνσεως η Ολομέλεια 
του Συμβουλίου της Επικράτειας δεν έχει γνωμοδοτική 
απλώς αρμοδιότητα, αλλά αρμοδιότητα να υποδεικνύει 
την προσθήκη ρυθμίσεων που εξυπηρετούν τον σκοπό 
αυτό, η σχετική δηλαδή αρμοδιότητα του Συμβουλίου 
της Επικράτειας είναι αποφασιστική και δεσμευτική ως 
προς τις παρατηρήσεις που διατυπώνονται, τόσο ως 
προς την υποδεικνυόμενη κατεύθυνση, όσο και ως προς 
το προτεινόμενο βασικό περιεχόμενο των προς θέσπιση 


ρυθμίσεων ή τροποποιήσεων. Κατά τη γνώμη, όμως, του 
Αντιπροέδρου Ιωάννη Γράβαρη, ρυθμίσεις που αφορούν 
την ποσότητα και την ταχύτητα στην παροχή δικαστικής 
εργασίας, παράλληλα με την επιδίωξη του επίκαιρου της 
απονομής της δικαιοσύνης, είναι αυτονόητο ότι οφεί¬ 
λουν σε κάθε περίπτωση, αφενός μεν να διασφαλίζουν 
το ποιοτικό εκείνο επίπεδο που συνιστά την ουσία της 
δικαιοδοτικής κρίσεως, αφετέρου δε να μην παραγνωρί¬ 
ζουν τις σωματικές και ψυχικές αντοχές των δικαστικών 
λειτουργών. Κατά την έννοια, επομένως, των πιο πάνω 
διατάξεων, ερμηνευομένων ενόψει των παραδοχών 
αυτών, όταν θεσπίζονται ή τροποποιούνται διατάξεις 
κανονισμού διοικητικού δικαστηρίου που άπτονται των 
εν λόγω ζητημάτων, η αρμόδια, κατ'αρχήν, Ολομέλεια 
του οικείου δικαστηρίου οφείλει να συνεκτιμά όλους 
τους σχετικούς παράγοντες και να προκρίνει αιτιολο¬ 
γημένα τη ρύθμιση εκείνη που, υπό τις συγκεκριμένες 
συνθήκες, ικανοποιεί κατά τον καλύτερο δυνατό τρόπο 
τα προεκτεθέντα κριτήρια. Ενόψει δε των αυτών κριτη¬ 
ρίων ελέγχεται ακολούθως η ρύθμιση από το Συμβούλιο 
της Επικράτειας, το οποίο κατά τον έλεγχό του, οφεί¬ 
λει να λαμβάνει υπόψη του τις σχετικές αιτιολογίες του 
οικείου διοικητικού δικαστηρίου, καθώς και την κατά 
το Σύνταγμα λειτουργική ανεξαρτησία των δικαστών 
που το συγκροτούν. Κατά τη γνώμη δε του Συμβούλου 
Γεωργίου Ποταμιά, οι κατά το άρθρο 17 παρ. 1-7 του 
ν. 1756/1988 Κανονισμοί των δικαστηρίων αποτελούν 
σύνολο ρυθμίσεων, που συμπληρώνουν τις συνταγματι¬ 
κές επιταγές περί καθορισμού των κατ' ιδίαν δικαιοδοσι¬ 
ών των δικαστηρίων, τις δικονομικές διατάξεις περί της 
καθ'ύλην και κατά τόπο αρμοδιότητας των δικαστηρίων 
και τις ειδικές οργανωτικές διατάξεις με τις οποίες ιδρύ¬ 
εται και οργανώνεται ένα δικαστήριο. Οι ρυθμίσεις των 
Κανονισμών, που έχουν κατ'αρχήν γενικό καιαφηρημένο 
χαρακτήρα, αποβλέπουν στον εκ των προτέρων καθο¬ 
ρισμό του νόμιμου δικαστή, ο οποίος θα κληθεί να κρί¬ 
νει κάθε υπόθεση που εκκρεμεί στο οικείο δικαστήριο, 
όπως τούτο επιτάσσεται από το άρθρο 8 εδάφιο πρώτο 
του Συντάγματος. Η θέσπιση, όμως, διαδικαστικών και 
οργανωτικών διατάξεων, με βάση τις οποίες θα κριθούν 
οι εκκρεμείς υποθέσεις ενός δικαστηρίου, μπορεί να γί¬ 
νει κατ' αρχήν μόνο από την ολομέλεια των δικαστών 
του ιδίου δικαστηρίου, σύμφωνα με τα άρθρα 87 παρ. 
1 και 93 παρ. 1 του Συντάγματος. Οι δικαστές των οικεί¬ 
ων δικαστηρίων κατά την κατάρτιση των Κανονισμών 
ενεργούν πράξη διοικήσεως και οργανώσεως του οι¬ 
κείου δικαστηρίου, στα πλαίσια του άρθρου 17 του ν. 
1756/1988, με πλήρη λειτουργική και προσωπική ανε¬ 
ξαρτησία. Έτσι, οι Κανονισμοί που υποβάλλονται στην 
οικεία ολομέλεια του ανωτάτου δικαστηρίου, ως πράξεις 
συλλογικές αυτοδιοικήσεως του οικείου δικαστηρίου, 
μπορούν να υπαχθούν μόνο σε έλεγχο νομιμότητας, επί 
τη βάσει των κριτηρίων που ορίζονται στο άρθρο 17 του 
ν. 1756/1988. 

4. Επειδή, εξ άλλου, στο άρθρο 15 παρ. 7 περίπτωση 
(β) υποπερίπτωση (δδ) του ΚΟΔΚΔΛ, όπως η διάταξη 
αυτή αντικαταστάθηκε με το 85 παρ. 3 του ν. 4055/2012, 
ορίζεται ότι ο ΠρόεδροςτουΤριμελούς Συμβουλίου του 
οικείου δικαστηρίου «προσδιορίζει κατά τη διάρκεια του 

δικαστικού έτους, σε επείγουσες περιπτώσεις, συζητή¬ 
σεις υποθέσεων καθ' υπέρβαση του αριθμού που έχει 
καθοριστεί από την ολομέλεια ή τον κανονισμό του δικα¬ 
στηρίου και σε ποσοστό που δεν υπερβαίνει το 20% του 
αριθμού αυτού». Περαιτέρω, στο άρθρο 32 του ίδιου Κώ¬ 
δικα ορίζονται τα εξής: «1. Κατά την περίοδο των θερινών 
διακοπών τα τακτικά διοικητικά δικαστήρια δικάζουν (α) 
υποθέσεις της αρμοδιότητάς τους που εκκρεμούν σε 
αυτά πάνω από έξι μήνες σε αριθμό ίσο προς το ήμισυ 
του συνήθους των συζητούμενων κατά μήνα υποθέσε¬ 
ων, (β) αιτήσεις αναστολής εκτέλεσης αποφάσεων .... 
και διοικητικών πράξεων ... ή είσπραξης ποσού φόρου 
που έχει βεβαιωθεί... (γ) υποθέσεις εισαγόμενες κατά 
τη διαδικασία των ασφαλιστικών μέτρων, (δ) ανακοπές 
κατά διοικητικής εκτέλεσης... (ε) υποθέσεις τις οποίες, ο 
δικαστής που διευθύνει το δικαστήριο κρίνει ως κατεπεί- 
γουσες. 2. Κατά τα λοιπά ισχύουν αναλόγωςοι διατάξεις 
των παραγράφων 3,5 και 6 του άρθρου 27». 

5. Επειδή, με το 3582/22.10.2014 έγγραφο της Γενικής 
Επιτρόπου της Επικράτειας των Τακτικών Διοικητικών 
Δικαστηρίων ζητήθηκε, κατά τα προεκτεθέντα, η σύ¬ 
γκληση της Ολομέλειας των Δικαστών του Διοικητικού 
Πρωτοδικείου Τρικάλων, προκειμένου να αναμορφώσει 
τον Κανονισμό Εσωτερικής Υπηρεσίας του Δικαστηρί¬ 
ου, όπως αυτός ισχύει, με την εισαγωγή των ακόλουθων 
ρυθμίσεων, οι οποίες στοιχούν προς ήδη ληφθείσες σχε¬ 
τικές αποφάσεις της Ολομέλειας του Συμβουλίου της 
Επικράτειας εν συμβουλίω. Συγκεκριμένα, με το έγγρα¬ 
φο αυτό η Γενική Επίτροπος πρότεινε την τροποποίη¬ 
ση του Κανονισμού στα εξής σημεία: (α) εκτός από τις 
υποθέσεις που προσδιορίζονται κατά τη διάρκεια των 
δικαστικών διακοπών, προσδιορισμός κατ' ελάχιστον 
είκοσι υποθέσεων ανά δικαστή τον μήνα και συνακό¬ 
λουθη χρέωση των δικαστών, κατά τα διαλαμβανόμενα 
ειδικότερα στο ανωτέρω έγγραφο, (β) προσδιορισμός 
υποθέσεων καθ' υπέρβαση του κατώτατου αυτού ορί¬ 
ου σε επείγουσες περιπτώσεις, (γ) προσδιορισμός καθ' 
υπέρβαση του κατώτατου ορίου, εφόσον οι υποθέσεις 
είναι όμοιες ή θέτουν ζήτημα το οποίο έχει ήδη επιλυθεί 
αμετακλήτως, (δ) ανάθεση στους Παρέδρους, κατά τη 
διάρκεια της δοκιμαστικής τους υπη ρεσίας, υποθέσεων 
σε ποσοστό 50% των υποθέσεων οι οποίες ανατίθενται, 
κατά τα ως άνω, στους πρωτόδικες, (ε) να μην θεωρού¬ 
νται ως πρωτοείσακτες για τη χρέωση των δικαστών οι 
υποθέσεις που αναβάλλονται σε άλλη δικάσιμο λόγω 
αποχής δικηγόρων ή απεργίας υπαλλήλων και να υπάρ¬ 
χει δυνατότητα ορισμού εμβόλιμης δικασίμου για τις 
υποθέσεις που αναβάλλονται εξ αυτού του λόγου, (στ) 
σε περίπτωση μη συμμετοχής δικαστή σε μία δικάσιμο, 
να μην αφαιρούνται κατά τη μεταγενέστερη χρέωση σε 
επόμενη δικάσιμο οι αναλογούσες σε αυτόν κατά την 
αρχική δικάσιμο πρωτοείσακτες υποθέσεις - αντιθέτως, 
σε περίπτωση μακράς αναρρωτικής άδειας δικαστή, πέ¬ 
ραν της μίας δικασίμου, να αφαιρούνται οι αναλογούσες 
στον δικαστή αυτόν πρωτοείσακτες υποθέσεις κατά την 
επιγενόμενη χρέωσή του. 

6. Επειδή, με την διαβιβασθείσα, κατά τα ανωτέρω, 
2/2014 απόφαση της Ολομέλειας των Δικαστών του 
Διοικητικού Πρωτοδικείου Τρικάλων έγινε δεκτό ότι ο 


Κανονισμός του Δικαστηρίου, όπως ισχύει, «δεν χρήζει 
αντικατάστασης, τροποποίησης και συμπλήρωσης των 
διατάξεών του», ώστε να περιληφθούν οι προαναφερθεί- 
σες ρυθμίσεις. Ειδικότερα: (α) ως προς την πρόταση της 
Γενικής Επιτρόπου για κατ' ελάχιστον χρέωση είκοσι υπο¬ 
θέσεων ανά δικαστή τον μήνα, υποστηρίζεται ότι η ισχύ- 
ουσα ρύθμιση του Κανονισμού, η οποία προβλέπει ότι 
ο αριθμός των προσδιοριζόμενων υποθέσεων ορίζεται 
σε 220 υποθέσεις ετησίως ανά Πρωτόδικη, 180 υποθέ¬ 
σεις ανά Πάρεδρο και 40 υποθέσεις ανά Πρόεδρο και ότι 
στον αριθμό αυτό δεν περιλαμβάνονται υποθέσεις επεί¬ 
γουσας φύσεως [αναστολές, προσωρινές διαταγές και 
αντιρρήσεις], τέθηκε μετά από στάθμιση (α) της ανάγκης 
για ταχεία διεκπεραίωση των υποθέσεων, (β) του στόχου 
εύρυθμης και ποιοτικής απονομής της δικαιοσύνης, (γ) 
της προστασίας της υγείας και της προσωπικής ζωής 
των δικαστών, (δ) του είδους και του βαθμού δυσκολίας 
των υποθέσεων, (ε) των ιδιαίτερων συνθηκών οργανώ- 
σεως και λειτουργίας του συγκεκριμένου δικαστηρίου, 
ότι το υφιστάμενο σύστημα επιτρέπει στον Πρόεδρο να 
προβαίνει σε αξιοκρατικό και εξισορροπημένο προσδιο¬ 
ρισμό των υποθέσεων, ότι κατά τα τρία τελευταία δικα¬ 
στικά έτη η χρέωση υπερέβη τα προβλεπόμενα ανώτατα 
όρια και η εκκρεμότητα έχει μειωθεί σημαντικά και ότι 
η θέσπιση συστήματος για κατώτατο όριο θα οδηγήσει 
στις πρακτικές δυσλειτουργίες που αναφέρονται στην 
απόφαση της Ολομέλειας, (β) ως προς την προταθείσα 
υπέρβαση κατά 20% του μηνιαίου αριθμού σε επείγου¬ 
σες περιπτώσεις, υποστηρίζεται ότι η σχετική ρύθμιση 
ισχύει εκ του νόμου και δεν δικαιολογεί τροποποίηση του 
Κανονισμού, (γ) ως προς την προταθείσα υπέρβαση κατά 
30% του μηνιαίου ορίου όταν οι υποθέσεις είναι όμοιες ή 
θέτουν ζήτημα το οποίο έχει ήδη επιλυθεί αμετακλήτως, 
υποστηρίζεται ότι και οι υποθέσεις αυτές παρουσιάζουν 
δυσκολίες και ότι, πάντως, το θέμα μπορεί να αντιμετω- 
πισθεί με την ειδική διαδικασία του άρθρου 34 Α του π.δ. 
18/1989, (δ) ως προς τη χρέωση των Παρέδρων, υπο¬ 
στηρίζεται ότι ο ισχύων Κανονισμός προβλέπει ανώτατη 
ετήσια χρέωση 180 υποθέσεων και δεν συντρέχει λόγος 
τροποποίησής του, (ε) ως προς τις υποθέσεις που ανα¬ 
βάλλονται σε άλλη δικάσιμο λόγω αποχής δικηγόρων ή 
απεργίας υπαλλήλων, υποστηρίζεται ότι η προτεινόμενη 
ρύθμιση δεν δικαιολογείται διότι δεν λαμβάνει υπόψη το 
δικαίωμα των δικαστικών υπαλλήλων και των δικηγόρων 
να απέχουν από τα καθήκοντά τους για τη βελτίωση των 
συνθηκών εργασίας και θα οδηγούσε σε συσσώρευση 
μεγάλου όγκου υποθέσεων στα πινάκια, με συνέπεια 
να καθίσταται αδύνατη η επεξεργασία τους σε εύλογο 
χρόνο, (στ) ως προς τις προτεινόμενες ρυθμίσεις σε πε¬ 
ρίπτωση απουσίας του δικαστή απόμία δικάσιμο, υπο¬ 
στηρίζεται ότι αντιστρατεύονται τον σκοπό της αναρρω¬ 
τικής άδειας και ότι τυχόν καταχρηστικές συμπεριφορές 
μπορούν να αντιμετωπισθούν επαρκώς σύμφωνα με τον 
ισχύοντα Κανονισμό. 

7. Επειδή, όπως προκύπτει από τους πίνακες κινήσε- 
ως υποθέσεων στα διοικητικά δικαστήρια, οι εισαγόμε- 
νες και εκκρεμείς υποθέσεις ενώπιον του Διοικητικού 
Πρωτοδικείου Τρικάλων μειώθηκαν πράγματι κατά το 
έτος 2015, σε σχέση με το προηγούμενο έτος, πλην, την 

31.12.2015 ανέρχονται οι μεν εισαγόμενες σε 800 υπο¬ 
θέσεις, οι δε εκκρεμείς σε 2.069 υποθέσεις. 

Ενόψει και της εκκρεμότητας αυτής, η απόφαση της 
Ολομέλειας του ως άνω Διοικητικού Πρωτοδικείου 
πρέπει να αναπεμφθεί στο Δικαστήριο αυτό προκειμέ- 
νου να επιληφθεί και να αποφανθεί επί των παρατηρή¬ 
σεων και προτάσεων που διατυπώνονται στο ως άνω 
3582/22.10.2014 έγγραφο της Γενικής Επιτρόπου, επί 
σκοπώ εντάξεως αυτών στον Κανονισμό Εσωτερικής 
Υπηρεσίας του, ώστε να ισχύσουν ενιαία κριτήρια κατά 
τον καθορισμό, τη χρέωση και την εκδίκαση των υποθέ¬ 
σεων για την ταχύτερη και αποτελεσματικότερη απονο¬ 
μή της διοικητικής δικαιοσύνης και την ομαλή λειτουργία 
των διοικητικών δικαστηρίων (βλ. αποφάσεις 5-7/2016 
της Ολομέλειας του Συμβουλίου της Επικράτειας σε 
συμβούλιο). Ειδικότερα: (Α) Ο ισχύων Κανονισμός του 
Διοικητικού Πρωτοδικείου Τρικάλων ορίζει στο άρθρο 
4 ότι «1. Οι Δικαστές θα χρεώνονται κατ' ανώτατο όριο, 
σε ετήσια βάση, οι Πρωτόδικες έως 220 υποθέσεις, οι 
Πάρεδροι έως 180 υποθέσεις, οι δε Πρόεδροι έως 40 
υποθέσεις. Στον εν λόγω αριθμό δεν περιλαμβάνονται 
υποθέσεις επείγουσας φύσης....» και στο άρθρο 3 παρ. 
2 ότι «Οι υποθέσεις επείγουσας φύσεως (αιτήσεις ανα¬ 
στολής, προσωρινές διαταγές, αντιρρήσεις κ.λπ.), εκδί- 
δονται σε οποιαδήποτε μέρα και ώρα, από το αρμόδιο 
δικαιοδοτικό όργανο (Δικαστήριο, Δικαστικό Συμβούλιο, 
Πρόεδρο ή Δικαστή Υπηρεσίας, κ.λπ.)». Η ρύθμιση αυτή 
του κανονισμού πρέπει να τροποποιηθεί, σύμφωνα και 
με τα αναφερόμενα στο έγγραφο της Γενικής Επιτρό¬ 
που, με την εισαγωγή διατάξεως η οποία θα ορίζει ότι η 
μηνιαία χρέωση ανά πρωτόδικη ανέρχεται σε τουλάχι¬ 
στον 20 υποθέσεις, προκειμένου να διασφαλίζεται ότι ο 
προσδιορισμός των υποθέσεων ανά δικάσιμο και η συ¬ 
νακόλουθη χρέωση των δικαστών θα διενεργείται κατά 
τρόπο ώστε η ανά πρωτόδικη χρέωση, που θα πρέπει να 
τηρείται απαρεγκλίτως, να μην είναι κατώτερη από 210 
υποθέσεις ετησίως, στις οποίες θα συνυπολογίζονται οι 
υποθέσεις των δικασίμων των δικαστικών διακοπών, οι 
αιτήσεις συμμορφώσεως της Διοικήσεως προς τις απο¬ 
φάσεις των διοικητικών δικαστηρίων (ν. 3068/2002), οι 
αιτήσεις για δίκαιη ικανοποίηση (ν. 4055/2012) και, κατά 
το ήμισυ, οι υποθέσεις εν συμβουλίω κατά τη διαδικασία 
των άρθρων 126 Α του Κώδικα Διοικητικής Δικονομίας 
και 34 Α του π.δ. 18/1989, όχι όμως οι αιτήσεις διορθώ- 
σεως ή ερμηνείας αποφάσεων. Οι αιτήσεις προσωρινής 
δικαστικής προστασίας πρέπει να συνυπολογίζονται 
μόνο κατά το ήμισυ, κατ'απόκλιση από τη ρύθμιση που 
προτείνεται στο 3572/22.10.2014 έγγραφο της Γενικής 
Επιτρόπου, σύμφωνα με το οποίο οι υποθέσεις αυτές 
δεν συνυπολογίζονται. Πρέπει, όμως, να προστεθεί ότι 
δεν θα υπολογίζονται στον αριθμό των αιτήσεων προ¬ 
σωρινής δικαστικής προστασίας οι αποφάσεις επί των 
αιτήσεων αντιρρήσεων των υπηκόων τρίτης χώρας κατά 
των αποφάσεων για κράτηση ή παράταση της κρατή- 
σεως (άρθρο 30 παρ. 2 και 3 του ν. 3907/2011) και ότι 
οι τελευταίες αυτές αποφάσεις θα συνυπολογίζονται σε 
ποσοστό 5% μόνον εφόσον υπερβαίνουν κατ' έτος τον 
αριθμό 100 (βλ. αποφάσεις 14/2015,15/2015,27/2015, 
28/2015,29/2015,30/2015,31/2015,32/2015,34/2015, 


35/2015,5/2016,6/2016,7/2016,10/2016 της Ολομέλει¬ 
ας ΣτΕ σε συμβούλιο). Περαιτέρω, πρέπει να ορισθεί ότι 
σε κάθε πρωτόδικη ανατίθενται τουλάχιστον δέκα (10) 
υποθέσεις κατά τη δικάσιμο των τμημάτων των δικαστι¬ 
κών διακοπών, σύμφωνα με το προαναφερθέν άρθρο 
32 του ΚΟΔΚΔΛ (βλ. απόφαση 5/2016 της Ολομέλειας 
ΣτΕ σε συμβούλιο). 

(Β) Ο ισχύων κανονισμός πρέπει, περαιτέρω, να συ¬ 
μπληρωθεί, σύμφωνα και μετά αναφερόμενα στο έγγρα¬ 
φο της Γενικής Επιτρόπου, με την εισαγωγή διατάξεως η 
οποία θα ορίζει ότι σε επείγουσες περιπτώσεις, προσδι¬ 
ορίζονται από τον Πρόεδρο του Τριμελούς Συμβουλίου 
του Δικαστηρίου, συζητήσεις υποθέσεων, καθ'υπέρβα¬ 
ση των 20 υποθέσεων ανά δικαστή τον μήνα και σε πο¬ 
σοστό που δεν υπερβαίνει το 20% του αριθμού αυτού 
[άρθρο 15 παρ. 7 περίπτωση (β) υποπερίπτωση (δδ) του 
ΚΟΔΚΔΛ, όπως ισχύει] (βλ. αποφάσεις 28/2015,30/2015, 
10/2016 της Ολομέλειας του Συμβουλίου της Επικράτει¬ 
ας σε συμβούλιο). (Γ) Πρέπει, επίσης, στον κανονισμό 
να ορισθεί, σύμφωνα και με τα αναφερόμενα στο έγ¬ 
γραφο της Γενικής Επιτρόπου, ότι μετά από απόφαση 
του Προέδρου του Τριμελούς Συμβουλίου, μπορεί να 
προσδιορίζονται συζητήσεις υποθέσεων, καθ'υπέρβαση 
του κατώτατου αριθμού των 20 υποθέσεων ανά δικαστή 
τον μήνα και σε ποσοστό που δεν υπερβαίνει το 30% του 
αριθμού αυτού, εφόσον οι υποθέσεις αυτές είναι όμοιες 
ή θέτουν ζήτημα το οποίο έχει ήδη επιλυθεί αμετακλή- 
τως (βλ. αποφάσεις 28/2015,33/2015,34/2015,35/2015, 
5/2016,9/2016 της Ολομέλειας του Συμβουλίου της Επι¬ 
κράτειας σε συμβούλιο). (Δ) Περαιτέρω, για τους εκτεθέ- 
ντες στη σκέψη 3 λόγους, εφόσον σχετική ρύθμιση δεν 
περιλαμβάνεται στον ισχύοντα κανονισμό, πρέπει αυτός 
να τροποποιηθεί με την εισαγωγή διατάξεως η οποία 
θα ορίζει ότι δεν θεωρούνται ως πρωτοείσακτες για τη 
χρέωση των δικαστών οι υποθέσεις που αναβάλλονται 
σε άλλη δικάσιμο λόγω αποχής δικηγόρων ή απεργίας 
υπαλλήλων και θα παρέχει δυνατότητα ορισμού εμβό¬ 
λιμης δικασίμου για τις υποθέσεις που αναβάλλονται εξ 
αυτού του λόγου, σύμφωνα και με τα αναφερόμενα στο 
έγγραφο της Γενικής Επιτρόπου (βλ. αποφάσεις 6/2014, 
14/2015,28/2015,30/2015,32/2015,5-7/2016 της Ολο¬ 
μέλειας του Συμβουλίου της Επικράτειας σε συμβούλιο). 
(Ε) Για τους ίδιους λόγους, ο ισχύων κανονισμός πρέπει 
να τροποποιηθεί με την εισαγωγή διατάξεως η οποία θα 
ορίζει ότι σε περίπτωση μη συμμετοχής δικαστή σε μία 
δικάσιμο για οποιονδήποτε λόγο, δεν θα αφαιρούνται 
κατά τη μεταγενέστερη χρέωση σε επόμενη δικάσιμο οι 
αναλογούσες σε αυτόν κατά την αρχική αυτή δικάσιμο 
πρωτοείσακτες υποθέσεις και ότι, αντιθέτως, σε περίπτω¬ 
ση μακράς αναρρωτικής άδειας δικαστή, πέραν της μίας 
δικασίμου, αφαιρούνται οι αναλογούσες στον δικαστή 
αυτόν πρωτοείσακτες υποθέσεις κατά την επιγενόμενη 
χρέωσή του, σύμφωνα και με τα διαλαμβανόμενα στο 
έγγραφο της Γενικής Επιτρόπου (βλ. αποφάσεις 6/2014, 
14/2015,31/2015,32/2015,33/2015,5-7/2016,10/2016 
της Ολομέλειας του Συμβουλίου της Επικράτειας σε συμ¬ 
βούλιο). (ΣΤ) Τέλος, ενόψει των διαλαμβανομένων στο 
έγγραφο της Γενικής Επιτρόπου και των κατά τα ανωτέ¬ 
ρω τροποποιήσεων, καθώς και της ιδιαιτερότητας της 

δοκιμαστικής περιόδου, πρέπει να εξετασθεί η ανάγκη 
τροποποιήσεως του ισχύοντος κανονισμού όσον αφο¬ 
ρά τη χρέωση των Παρέδρων (βλ. αποφάσεις 5/2016, 
6/2016, 7/2016 της Ολομέλειας του Συμβουλίου της 
Επικράτειας σε συμβούλιο). 

8. Επισημαίνεται, τέλος, ότι, κατά την η ως άνω τρο¬ 
ποποίηση του Κανονισμού, ενδείκνυται επιπλέον να 
αναμορφωθούν και οι ρυθμίσεις του που αφορούν την 
εκδίκαση υποθέσεων στη μεταβατική έδρα του Διοι¬ 
κητικού Πρωτοδικείου Τρικάλων στη Καρδίτσα, ενόψει 
της καταργήσεως της έδρας αυτής με το άρθρο 39 του 
ν. 4274/2014 (Α' 147). 

Δια ταύτα 

Αναπέμπει την υποβληθείσα προς έγκριση απόφαση 
της Ολομέλειας των Δικαστών του Διοικητικού Πρωτοδι- 
κείουΤρικάλων στο ίδιο όργανο, προκειμένου να προβεί 
στις απαιτούμενες, κατά το σκεπτικό, τροποποιήσεις του 
Κανονισμού Εσωτερικής Υπηρεσίας του εν λόγω δικα¬ 
στηρίου. 

Για την πιστοποίηση των ανωτέρω συντάσσεται το 
παρόν πρακτικό. 

Ο Προεδρεύων Αντιπρόεδρος 
ΑΘ. ΡΑΝΤΟΣ 


Αριθμός 34/2016 (2) 

Αναπομπή της υποβληθείσας προς έγκριση από¬ 
φασης της Ολομέλειας των Δικαστών του Διοι¬ 
κητικού Πρωτοδικείου Θεσσαλονίκης στο ίδιο 
όργανο προκειμένου να προβεί στις απαιτούμε- 
νες τροποποιήσεις του Κανονισμού Εσωτερικής 
Υπηρεσίας του εν λόγω δικαστηρίου. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις4 Οκτωβρίου 2016, ημέραΤρίτη και ώρα 
17.00 συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της Ολομέλει¬ 
ας αποτελούμενο από τα μέλη του: ΑΘ. Ράντο, Αντιπρόε¬ 
δρο, Προεδρεύοντα, σε αναπλήρωση του Προέδρου του 
Συμβουλίου της Επικράτειας και του αρχαιοτέρου του 
Αντιπροέδρου, που είχαν κώλυμα, Ε. Σαρπ, Μ. Καραμα- 
νώφ, Αικ. Σακελλαροπούλου, I. Γράβαρη, Αντιπροέδρους 
του Συμβουλίου της Επικράτειας και τους Συμβούλους 
I. Μαντζουράνη, Αικ. Χριστοφορίδου, Δ. Σκαλτσούνη, 
Μ. - Ε. Κωνσταντινίδου, Γ. Ποταμιά, Μ. Γκορτζολίδου, Ε. 
Νίκα, Ε. Αντωνόπουλο, Γ.Τσιμέκα,Σ. Μαρκάτη, Π. Καρλή, 
Σπ. Χρυσικοπούλου, Μ. Παπαδοπούλου, Β. Αραβαντινό, 
Δ. Κυριλλόπουλο, Α. Καλογεροπούλου, Ε. Κουσιουρή, Ο. 
Ζύγουρα, Β. Ραφτοπούλου, Κ. Κουσούλη, Κ. Φιλοπούλου, 
Θ. Αραβάνη, Κ. Πισπιρίγκο, Α. Χλαμπέα, Δ. Μακρή, Μ. 
Πικραμένο, Τ. Κόμβου, Β. Αναγνωστοπούλου - Σαρρή, 
Π. Μπράίμη, Π. Χαμάκο, Σ. Βιτάλη, Ηλ. Μάζο, Α. - Μ. Πα- 
παδημητρίου, Χρ. Ντουχάνη, Β. Κίντζιου, Θ.Τζοβαρίδου, 
Ελ. Παπαδημητρίου, Κ. Νικολάου, Β. Πλαπούτα, Ο. Πα¬ 
παδοπούλου, Μ. Σωτηροπούλου, I. Σύμπλη, Π. Τσούκα 
και Κ. Κονιδιτσιώτου.Τα λοιπά μέλη, αν και προσκλήθη¬ 


καν, δεν εμφανίσθηκαν, γιατί είχαν κώλυμα. Παρέστη 
επίσης η Γραμματέας Μ. Παπασαράντη, Προϊσταμένη 
της Διεύθυνσης της Γραμματείας του Συμβουλίου της 
Επικράτειας. Θέμα της συζητήσεως, ήταν η έγκριση της 
2/2015 αποφάσεως της Ολομέλειας του Διοικητικού 
Πρωτοδικείου Θεσσαλονίκης. 

Τ ο Συμβούλιο άκουσε την εισηγήτρια της υποθέσεως, 
Σύμβουλο Επικράτειας, Ο. Παπαδοπούλου. 

Σκέφθηκε κατά το νόμο 

1. Επειδή, με το 1753/14.7.2015 έγγραφο της Γενικής 
Επιτρόπου της Επικράτειας τωνΤακτικών Διοικητικών Δι¬ 
καστηρίων διαβιβάσθηκε στο Συμβούλιο της Επικράτει¬ 
ας [αριθμός πρωτοκόλλου ΣτΕ Γ521/14.6.2016] η 2/2015 
απόφαση της Ολομέλειας των Δικαστών του Διοικητικού 
Πρωτοδικείου Θεσσαλονίκης, η οποία ελήφθη κατόπιν 
των 3572/22.10.2014 και 3907/12.11.2014 εγγράφων 
της Γενικής Επιτρόπου. Με τα έγγραφα αυτά ζητήθηκε, 
σύμφωνα με τις διατάξεις των άρθρων 14 παρ. 2 περ. 
β' και 17 παρ. 4 του Κώδικα Οργανισμού Δικαστηρίων 
και Κατάστασης Δικαστικών Λειτουργών (ΚΟΔΚΔΛ), που 
κυρώθηκε με το άρθρο πρώτο του ν. 1756/1988 (Α' 35), 
η σύγκληση της Ολομέλειας των Δικαστών του ως άνω 
Δικαστηρίου για την αντικατάσταση, τροποποίηση και 
συμπλήρωση των διατάξεων του Κανονισμού Εσωτερι¬ 
κής Υπηρεσίας του Δικαστηρίου, ώστε να περιληφθούν 
σε αυτόν οι προτεινόμενες από τη Γενική Επίτροπο 
ρυθμίσεις. Κατόπιν προσκλήσεως του Προέδρου του 
Συμβουλίου της Επικράτειας εισάγεται προς έγκριση η 
απόφαση αυτή. 

2. Επειδή, κατά το στοιχείο Α παρ. 1 του άρθρου 17 
του Κώδικα Οργανισμού Δικαστηρίων και Κατάστασης 
Δικαστικών Λειτουργών, όπως ισχύει,«... κάθε δικαστή¬ 
ριο ή εισαγγελία ... καταρτίζουν κανονισμό εσωτερικής 
υπηρεσίας, ο οποίος συμπληρώνεται, τροποποιείται ή 
αντικαθίσταται, όταν επιβάλλεται από υπηρεσιακές ανά¬ 
γκες», ενώ, κατά την παρ. 4 του ως άνω στοιχείου και άρ¬ 
θρου, όπως η παράγραφος αυτή αντικαταστάθηκε με το 
άρθρο 86 παρ. 1 του ν. 4055/2012 (Α' 51), «Ο Υπουργός 
Δικαιοσύνης, Διαφάνειας και Ανθρωπίνων Δικαιωμάτων, 
ο Εισαγγελέας του Αρείου Πάγου, ο Γενικός Επίτροπος 
της Επικράτειας του Ελεγκτικού Συνεδρίου, ο Γενικός 
Επίτροπος της Επικράτειας των τακτικών διοικητικών 
δικαστηρίων και ο Πρόεδρος του οικείου Συμβουλίου 
Επιθεώρησης έχουν δικαίωμα να ζητήσουν τη σύνταξη, 
συμπλήρωση, τροποποίηση ή αντικατάσταση κανονι¬ 
σμού, του οικείου δικαστηρίου και δικαιοδοτικού κλά¬ 
δου». Τέλος, κατά την παρ. 7 του αυτού στοιχείου και 
άρθρου, όπως η παράγραφος αυτή αντικαταστάθηκε 
με το άρθρο 86 παρ. 2 του ν. 4055/2012, «Οι κανονισμοί 
και οι τροποποιήσεις τους υποβάλλονται αμέσως στις 
οικείες ολομέλειες των ανώτατων δικαστηρίων, οι οποίες 
έχουν δικαίωμα συμπλήρωσης, τροποποίησης ή ακύ¬ 
ρωσης αυτών, ως προς όλα τα σημεία και ειδικότερα ως 
προς τον αριθμό των δικασίμων και των υποθέσεων που 
προσδιορίζονται σε κάθε δικάσιμο. Οι κανονισμοί ισχύ¬ 
ουν μόνο μετά την τελική έγκρισή τους από τις ολομέλει¬ 
ες των ανώτατων δικαστηρίων και αφού διαβιβαστούν 
στον Υπουργό Δικαιοσύνης, Διαφάνειας και Ανθρωπίνων 

Δικαιωμάτων δημοσιεύονται στην Εφημερίδα της Κυ- 
βερνήσεως». 

3. Επειδή, όπως έχει γίνει δεκτό (αποφάσεις 10/2012, 
12/2012, 6/2013, 21/2013, 3/2014, 6/2014, 16α/2014, 
6/2015,9/2015,13/2015,14/2015,15/2015,25/2015,27- 
35/2015,5-7/2016,10/2016,17/2016,18/2016 της Ολο¬ 
μέλειας του Συμβουλίου της Επικράτειας εν συμβουλίω 
κ.ά.), καθ'ερμηνεία των διατάξεων που μνημονεύθηκαν 
στην προηγούμενη σκέψη, η Ολομέλεια του Συμβουλίου 
της Επικράτειας εν συμβουλίω, ελέγχοντας υποβαλλό¬ 
μενο προς έγκριση κανονισμό εσωτερικής υπηρεσίας 
τακτικού διοικητικού δικαστηρίου, έχει την αρμοδιότη¬ 
τα, χωρίς να υποκαθίσταται, κατ'αρχήν, στην κρίση των 
δικαστών της Ολομέλειας του οικείου δικαστηρίου, να 
ελέγχει εάν και σε ποιό βαθμό συγκεκριμένες ρυθμίσεις 
του κανονισμού, και ιδίως αυτές που συνάπτονται με τον 
σκοπό της εύρυθμης και αποτελεσματικής λειτουργίας 
του δικαστηρίουαπό πλευράς ταχείας διεκπεραιώσεως 
των εισαγόμενων σε αυτό υποθέσεων, εξυπηρετούν τον 
εν λόγω σκοπό. Οπως επίσης έγινε δεκτό, δεν είναι επι¬ 
τρεπτή η έγκριση νέων κανονισμών δικαστηρίων, καθώς 
και η αντικατάσταση ή τροποποίηση θεσπισμένων ήδη 
κανονισμών, με την εισαγωγή ρυθμίσεων οι οποίες οδη¬ 
γούν, αμέσως ή εμμέσως, σε επιβράδυνση του ρυθμού 
εκδικάσεωςτων υποθέσεων. Προς εξυπηρέτηση δετού 
σκοπού της επιταχύνσεως η Ολομέλεια του Συμβουλίου 
της Επικράτειας δεν έχει γνωμοδοτική απλώς αρμοδιό¬ 
τητα, αλλά αρμοδιότητα να υποδεικνύει την προσθήκη 
ρυθμίσεων που εξυπηρετούν τον σκοπό αυτό, η σχετική 
δηλαδή αρμοδιότητα του Συμβουλίου της Επικράτειας 
είναι αποφασιστική και δεσμευτική ως προς τις παρατη¬ 
ρήσεις που διατυπώνονται, τόσο ως προς την υποδεικνυ¬ 
όμενη κατεύθυνση, όσο και ως προς το προτεινόμενο 
βασικό περιεχόμενο των προς θέσπιση ρυθμίσεων ή τρο¬ 
ποποιήσεων. Κατά τη γνώμη, όμως, του Αντιπροέδρου 
Ιωάννη Γράβαρη, ρυθμίσεις που αφορούν την ποσότητα 
και την ταχύτητα στην παροχή δικαστικής εργασίας, πα¬ 
ράλληλα με την επιδίωξη του επίκαιρου της απονομής 
της δικαιοσύνης, είναι αυτονόητο ότι οφείλουν σε κάθε 
περίπτωση, αφενός μεν να διασφαλίζουν το ποιοτικό 
εκείνο επίπεδο που συνιστά την ουσία της δικαιοδοτικής 
κρίσεως, αφετέρου δε να μην παραγνωρίζουν τις σωμα¬ 
τικές και ψυχικές αντοχές των δικαστικών λειτουργών. 
Κατά την έννοια, επομένως, των πιο πάνω διατάξεων, 
ερμηνευομένων ενόψει των παραδοχών αυτών, όταν 
θεσπίζονται ή τροποποιούνται διατάξεις κανονισμού 
διοικητικού δικαστηρίου που άπτονται των εν λόγω ζη¬ 
τημάτων, η αρμόδια, κατ'αρχήν, Ολομέλεια του οικείου 
δικαστηρίου οφείλει να συνεκτιμά όλους τους σχετικούς 
παράγοντες και να προκρίνει αιτιολογημένα τη ρύθμιση 
εκείνη που, υπό τις συγκεκριμένες συνθήκες, ικανοποιεί 
κατά τον καλύτερο δυνατό τρόπο τα προεκτεθέντα κρι¬ 
τήρια. Ενόψει δετών αυτών κριτηρίων ελέγχεται ακολού¬ 
θως η ρύθμιση από το Συμβούλιο της Επικράτειας, το 
οποίο κατά τον έλεγχό του, οφείλει να λαμβάνει υπόψη 
του τις σχετικές αιτιολογίες του οικείου διοικητικού δι¬ 
καστηρίου, καθώς και την κατά το Σύνταγμα λειτουργική 
ανεξαρτησία των δικαστών που το συγκροτούν. Κατά τη 
γνώμη δε του Συμβούλου Γεωργίου Ποταμιά, οι κατά το 


άρθρο 17 παρ. 1-7 του ν. 1756/1988 Κανονισμοί των δι¬ 
καστηρίων αποτελούν σύνολο ρυθμίσεων, που συμπλη¬ 
ρώνουν τις συνταγματικές επιταγές περί καθορισμού των 
κατ' ιδίαν δικαιοδοσιών των δικαστηρίων, τις δικονομικές 
διατάξεις περί της καθ'ύλην και κατά τόπο αρμοδιότητας 
των δικαστηρίων και τις ειδικές οργανωτικές διατάξεις 
με τις οποίες ιδρύεται και οργανώνεται ένα δικαστήριο. 
Οι ρυθμίσεις των Κανονισμών, που έχουν κατ' αρχήν 
γενικό και αφηρημένο χαρακτήρα, αποβλέπουν στον 
εκ των προτέρων καθορισμό του νόμιμου δικαστή, ο 
οποίος θα κληθεί να κρίνει κάθε υπόθεση που εκκρεμεί 
στο οικείο δικαστήριο, όπως τούτο επιτάσσεται από το 
άρθρο 8 εδάφιο πρώτο του Συντάγματος. Η θέσπιση, 
όμως, διαδικαστικών και οργανωτικών διατάξεων, με 
βάση τις οποίες θα κριθούν οι εκκρεμείς υποθέσεις ενός 
δικαστηρίου, μπορεί να γίνει κατ' αρχήν μόνο από την 
ολομέλεια των δικαστών του ιδίου δικαστηρίου, σύμ¬ 
φωνα με τα άρθρα 87 παρ. 1 και 93 παρ. 1 του Συντάγ¬ 
ματος. Οι δικαστές των οικείων δικαστηρίων κατά την 
κατάρτιση των Κανονισμών ενεργούν πράξη διοικήσεως 
και οργανώσεως του οικείου δικαστηρίου, στα πλαίσια 
του άρθρου 17 του ν. 1756/1988, με πλήρη λειτουργική 
και προσωπική ανεξαρτησία. Έτσι, οι Κανονισμοί που 
υποβάλλονται στην οικεία ολομέλεια του ανωτάτου δι¬ 
καστηρίου, ως πράξεις συλλογικές αυτοδιοικήσεως του 
οικείου δικαστηρίου, μπορούν να υπαχθούν μόνο σε 
έλεγχο νομιμότητας, επί τη βάσει των κριτηρίων που 
ορίζονται στο άρθρο 17 του ν. 1756/1988. 

4. Επειδή, εξ άλλου, στο άρθρο 15 παρ. 7 περίπτωση 
(β) υποπερίπτωση (δδ) του ΚΟΔΚΔΛ, όπως η διάταξη 
αυτή αντικαταστάθηκε με το 85 παρ. 3 του ν. 4055/2012, 
ορίζεται ότι ο ΠρόεδροςτουΤριμελούς Συμβουλίου του 
οικείου δικαστηρίου «προσδιορίζει κατά τη διάρκεια του 
δικαστικού έτους, σε επείγουσες περιπτώσεις, συζητή¬ 
σεις υποθέσεων καθ' υπέρβαση του αριθμού που έχει 
καθοριστεί από την ολομέλεια ή τον κανονισμό του δικα¬ 
στηρίου και σε ποσοστό που δεν υπερβαίνει το 20% του 
αριθμού αυτού». Περαιτέρω, στο άρθρο 32 του ίδιου Κώ¬ 
δικα ορίζονται τα εξής: «1. Κατά την περίοδο των θερινών 
διακοπών τα τακτικά διοικητικά δικαστήρια δικάζουν (α) 
υποθέσεις της αρμοδιότητάς τους που εκκρεμούν σε 
αυτά πάνω από έξι μήνες σε αριθμό ίσο προς το ήμισυ 
του συνήθους των συζητούμενων κατά μήνα υποθέσε¬ 
ων, (β) αιτήσεις αναστολής εκτέλεσης αποφάσεων .... 
και διοικητικών πράξεων ... ή είσπραξης ποσού φόρου 
που έχει βεβαιωθεί... (γ) υποθέσεις εισαγόμενες κατά 
τη διαδικασία των ασφαλιστικών μέτρων, (δ) ανακοπές 
κατά διοικητικής εκτέλεσης... (ε) υποθέσεις τις οποίες, ο 
δικαστής που διευθύνει το δικαστήριο κρίνει ως κατεπεί- 
γουσες. 2. Κατά τα λοιπά ισχύουν αναλόγως οι διατάξεις 
των παραγράφων 3, 5 και 6 του άρθρου 27». 

5. Επειδή, με το 3572/22.10.2014 έγγραφο της Γενι¬ 
κής Επιτρόπου της Επικράτειας των Τακτικών Διοικη¬ 
τικών Δικαστηρίων ζητήθηκε, κατά τα προεκτεθέντα, 
η σύγκληση της Ολομέλειας των Δικαστών του Διοικη¬ 
τικού Πρωτοδικείου Θεσσαλονίκης, προκειμένου να 
αναμορφώσει τον Κανονισμό Εσωτερικής Υπηρεσίας 
του Δικαστηρίου, όπως αυτός ισχύει, με την εισαγωγή 
των ακόλουθων ρυθμίσεων, οι οποίες στοιχούν προς 

ήδη ληφθείσες σχετικές αποφάσεις της Ολομέλειας του 
Συμβουλίου της Επικράτειας εν συμβουλίω. Συγκεκρι¬ 
μένα, με το έγγραφο αυτό η Γενική Επίτροπος πρότεινε 
την τροποποίηση του Κανονισμού στα εξής σημεία: (α) 
εκτός από τις υποθέσεις που προσδιορίζονται κατά τη 
διάρκεια των δικαστικών διακοπών, προσδιορισμός κατ' 
ελάχιστον είκοσι υποθέσεων ανά δικαστή τον μήνα και 
συνακόλουθη χρέωση των δικαστών, κατά τα διαλαμβα¬ 
νόμενα ειδικότερα στο ανωτέρω έγγραφο, (β) προσδιο¬ 
ρισμός υποθέσεων καθ'υπέρβαση του κατώτατου αυτού 
ορίου σε επείγουσες περιπτώσεις, (γ) προσδιορισμός 
καθ' υπέρβαση του κατώτατου ορίου, εφόσον οι υπο¬ 
θέσεις είναι όμοιες ή θέτουν ζήτημα το οποίο έχει ήδη 
επιλυθεί αμετακλήτως, (δ) ανάθεση στους Παρέδρους, 
κατά τη διάρκεια της δοκιμαστικής τους υπηρεσίας, 
υποθέσεων σε ποσοστό 50% των υποθέσεων οι οποίες 
ανατίθενται, κατά τα ως άνω, στους πρωτόδικες, (ε) να 
μην θεωρούνται ως πρωτοείσακτες για τη χρέωση των 
δικαστών οι υποθέσεις που αναβάλλονται σε άλλη δικά¬ 
σιμο λόγω αποχής δικηγόρων ή απεργίας υπαλλήλων και 
να υπάρχει δυνατότητα ορισμού εμβόλιμης δικασίμου 
για τις υποθέσεις που αναβάλλονται εξ αυτού του λόγου, 
(στ) σε περίπτωση μη συμμετοχής δικαστή σε μία δικάσι¬ 
μο, να μην αφαιρούνται κατά τη μεταγενέστερη χρέωση 
σε επόμενη δικάσιμο οι αναλογούσες σε αυτόν κατά την 
αρχική δικάσιμο πρωτοείσακτες υποθέσεις - αντιθέτως, 
σε περίπτωση μακράς αναρρωτικής άδειας δικαστή, πέ¬ 
ραν της μίας δικασίμου, να αφαιρούνται οι αναλογούσες 
στον δικαστή αυτόν πρωτοείσακτες υποθέσεις κατά την 
επιγενόμενη χρέωσή του. Στην συνέχεια, η Γενική Επίτρο¬ 
πος, με το 3907/12.11.2014 έγγραφό της επεσήμανε την 
ανάγκη προσαρμογής του Κανονισμού και στις διατάξεις 
του άρθρου 20 του ΚΟΔΚΔΛ που αφορούν τη λειτουργία 
του Γραφείου Νομολογίας και Έρευνας, σύμφωνα και με 
σχετικές αποφάσεις της Ολομέλειας του Συμβουλίου της 
Επικράτειας εν συμβουλίω. 

6. Επειδή, με την διαβιβασθείσα, κατά τα ανωτέρω, 
2/2015 απόφασητης Ολομέλειας των Δικαστών του Δι¬ 
οικητικού Πρωτοδικείου Θεσσαλονίκης έγινε δεκτό ότι 
ο Κανονισμόςτου Δικαστηρίου, όπως ισχύει, «δεν χρήζει 
αντικατάστασης, τροποποίησης και συμπλήρωσης των 
διατάξεών του», ώστε να περιληφθούν οι προαναφερθεί- 
σες ρυθμίσεις, και ότι η εν λόγω απόφαση (2/2015) «δεν 
χρήζει αποστολής προς έγκριση στην Ολομέλεια του 
Συμβουλίου της Επικράτειας». Ειδικότερα, όπως συνάγε¬ 
ται και από τις σχετικές εισηγήσεις: (α) ως προς πρόταση 
της Γενικής Επιτρόπου για κατ'ελάχιστον χρέωση είκοσι 
υποθέσεων ανά δικαστή τον μήνα, υποστηρίζεται ότι η 
ισχύουσα ρύθμιση του Κανονισμού, η οποία προβλέ¬ 
πει ότι ο αριθμός των προσδιοριζόμενων υποθέσεων 
ανά Πρωτόδικη ή Πάρεδρο ορίζεται σε 200 υποθέσεις 
ετησίως και ότι ο Πρόεδρος του Τριμελούς Συμβουλίου 
δικαιούται να προσδιορίσει υποθέσεις και καθ' υπέρ¬ 
βαση του αριθμού αυτού, σε ποσοστό 10%, προβλέπει 
δηλαδή ότι ο συνολικός προσδιορισμός ανά πρωτόδικη 
ή πάρεδρο δεν επιτρέπεται ετησίως να υπερβαίνει τις 
220 υποθέσεις, δεν συντρέχει λόγος να τροποποιηθεί, 
καθόσον αντίστοιχες ρυθμίσεις περιέχουν οι κανονισμοί 
άλλων μεγάλων δικαστηρίων, όπως τα Διοικητικά Πρω¬ 


τοδικεία Αθηνών και Πειραιώς, ο στόχος για τον προσ¬ 
διορισμό των εκκρεμών φορολογικών υποθέσεων έχει 
σχεδόν επιτευχθεί και η εκκρεμότητα βαίνει μειούμενη, 
ενώ υπάρχουν δέκα κενές οργανικές θέσεις Πρωτοδι- 
κών-Παρέδρων και έλλειψη διοικητικού προσωπικού, οι 
δε εισαγόμενες υποθέσεις παρουσιάζουν μεγάλο βαθμό 
δυσκολίας, (β) ως προς την προταθείσα υπέρβαση κατά 
20% του μηνιαίου αριθμού σε επείγουσες περιπτώσεις, 
υποστηρίζεται ότι η σχετική ρύθμιση ισχύει εκ του νόμου 
και δεν δικαιολογεί τροποποίηση του Κανονισμού, (γ) ως 
προς την προταθείσα υπέρβαση κατά 30% του μηνιαίου 
ορίου όταν οι υποθέσεις είναι όμοιες ή θέτουν ζήτημα 
το οποίο έχει ήδη επιλυθεί αμετακλήτως, υποστηρίζε¬ 
ται ότι «θα εκτινάξει την χρέωση σε υψηλότατα και μη 
ρεαλιστικά επίπεδα» για τους λόγους που αναφέρονται, 
(δ) ως προς τη χρέωση των Παρέδρων, υποστηρίζεται 
ότι ο ισχύων Κανονισμός δεν διακρίνει μεταξύ Πρωτο¬ 
δικών και Παρέδρων και δεν συντρέχει λόγος τροποποί¬ 
ησής του, (ε) ως προς τις υποθέσεις που αναβάλλονται 
σε άλλη δικάσιμο λόγω αποχής δικηγόρων ή απεργίας 
υπαλλήλων, υποστηρίζεται ότι η προτεινόμενη ρύθμιση 
δεν δικαιολογείται και θα οδηγούσε σε συσσώρευση με¬ 
γάλου όγκου υποθέσεων στα πινάκια, με συνέπεια να κα¬ 
θίσταται αδύνατη η επεξεργασία τους σε εύλογο χρόνο, 
(στ) ως προς τις προτεινόμενες ρυθμίσεις σε περίπτωση 
απουσίαςτου δικαστή από μία δικάσιμο, υποστηρίζεται 
ότι αντιστρατεύονται τον σκοπό της αναρρωτικής άδειας 
και ότι τυχόν καταχρηστικές συμπεριφορές μπορούν να 
αντιμετωπισθούν επαρκώς σύμφωνα με τον ισχύοντα 
Κανονισμό. 

7. Επειδή, όπως προκύπτει από τους πίνακες κινήσεως 
υποθέσεων στα διοικητικά δικαστήρια, οι εισαγόμενες 
και εκκρεμείς υποθέσεις ενώπιον του Διοικητικού Πρω¬ 
τοδικείου Θεσσαλονίκης μειώθηκαν πράγματι κατά το 
έτος 2015, σε σχέση με το προηγούμενο έτος, πλην, την 
31.12.2015 ανέρχονται οι μεν εισαγόμενες σε 6.994 υπο¬ 
θέσεις, οι δε εκκρεμείς σε 37.160 υποθέσεις. Ενόψει και 
της μεγάλης αυτής εκκρεμότητας, η απόφαση της Ολο¬ 
μέλειας του ως άνω Διοικητικού Πρωτοδικείου πρέπει να 
αναπεμφθεί στο Δικαστήριο αυτό προκειμένου να επιλη- 
φθεί και να αποφανθεί επί των παρατηρήσεων και προ¬ 
τάσεων που διατυπώνονται στο ως άνω 3572/22.10.2014 
έγγραφο της Γενικής Επιτρόπου, επί σκοπώ εντάξεως 
αυτών στον Κανονισμό Εσωτερικής Υπηρεσίας του, ώστε 
να ισχύσουν ενιαία κριτήρια κατά τον καθορισμό, τη χρέ¬ 
ωση και την εκδίκαση των υποθέσεων για την ταχύτερη 
και αποτελεσματικότερη απονομή της διοικητικής δι¬ 
καιοσύνης και την ομαλή λειτουργία των διοικητικών 
δικαστηρίων (βλ. αποφάσεις 5-7/2016 της Ολομέλειας 
του Συμβουλίου της Επικράτειας σε συμβούλιο). Ειδι¬ 
κότερα: (Α) Ο ισχύων κανονισμόςτου Διοικητικού Πρω¬ 
τοδικείου Θεσσαλονίκης (62367/1990 απόφαση του 
Υπουργού Δικαιοσύνης [Β' 574], όπως ισχύει, κατόπιν 
τροποποιήσεων) ορίζει στο άρθρο 1 παρ. 1 περ. δ' ότι 
«Ο αριθμός των υποθέσεων κάθε μιας δικασίμου θα είναι 
ανάλογος με τον αριθμό των δικαστών που υπηρετούν 
στο κάθε τμήμα ενόψει πάντοτε και του ετήσιου αριθμού 
χρεώσεως κατά δικαστή που έχει ορίσει η ολομέλεια του 
δικαστηρίου με την 4/1990 απόφασή της (200 υποθέσεις 

ετησίως κατά δικαστή, πλέον το ποσοστό 10%, το οποίο 
ο πρόεδρος του τριμελούς συμβουλίου δικαιούται να 
προσδιορίζει καθ' υπέρβαση του αριθμού αυτού, ήτοι 
συνολικά 220 υποθέσεις ετησίως)...». Η ρύθμιση αυτή 
του κανονισμού πρέπει να τροποποιηθεί, σύμφωνα και 
με τα αναφερόμενα στο έγγραφο της Γενικής Επιτρό¬ 
που, με την εισαγωγή διατάξεως η οποία θα ορίζει ότι η 
μηνιαία χρέωση ανά πρωτόδικη ανέρχεται σε τουλάχι¬ 
στον 20 υποθέσεις, προκειμένου να διασφαλίζεται ότι ο 
προσδιορισμός των υποθέσεων ανά δικάσιμο και η συ¬ 
νακόλουθη χρέωση των δικαστών θα διενεργείται κατά 
τρόπο ώστε η ανά πρωτόδικη χρέωση, που θα πρέπει να 
τηρείται απαρεγκλίτως, να μην είναι κατώτερη από 210 
υποθέσεις ετησίως, στις οποίες θα συνυπολογίζονται οι 
υποθέσεις των δικασίμων των δικαστικών διακοπών, οι 
αιτήσεις συμμορφώσεως της Διοικήσεως προς τις απο¬ 
φάσεις των διοικητικών δικαστηρίων (ν. 3068/2002), οι 
αιτήσεις για δίκαιη ικανοποίηση (ν. 4055/2012) και, κατά 
το ήμισυ, οι υποθέσεις εν συμβουλίω κατά τη διαδικασία 
των άρθρων 126 Α του Κώδικα Διοικητικής Δικονομίας 
και 34 Α του π.δ. 18/1989, όχι όμως οι αιτήσεις διορθώ- 
σεως ή ερμηνείας αποφάσεων. Οι αιτήσεις προσωρινής 
δικαστικής προστασίας πρέπει να συνυπολογίζονται 
μόνο κατά το ήμισυ, κατ'απόκλιση από τη ρύθμιση που 
προτείνεται στο 3572/22.10.2014 έγγραφο της Γενικής 
Επιτρόπου, σύμφωνα με το οποίο οι υποθέσεις αυτές 
δεν συνυπολογίζονται. Πρέπει, όμως, να προστεθεί ότι 
δεν θα υπολογίζονται στον αριθμό των αιτήσεων προ¬ 
σωρινής δικαστικής προστασίας οι αποφάσεις επί των 
αιτήσεων αντιρρήσεων των υπηκόων τρίτης χώρας κατά 
των αποφάσεων για κράτηση ή παράταση της κρατή- 
σεως (άρθρο 30 παρ. 2 και 3 του ν. 3907/2011) και ότι 
οι τελευταίες αυτές αποφάσεις θα συνυπολογίζονται σε 
ποσοστό 5% μόνον εφόσον υπερβαίνουν κατ' έτος τον 
αριθμό 100 (βλ. αποφάσεις 14/2015,15/2015,27/2015, 
28/2015,29/2015,30/2015,31/2015,32/2015,34/2015, 
35/2015,5/2016,6/2016,7/2016,10/2016 της Ολομέλει¬ 
ας ΣτΕ σε συμβούλιο). Περαιτέρω, πρέπει να ορισθεί ότι 
σε κάθε πρωτόδικη ανατίθενται τουλάχιστον δέκα (10) 
υποθέσεις κατά τη δικάσιμο των τμημάτων των δικαστι¬ 
κών διακοπών, σύμφωνα με το προαναφερθέν άρθρο 32 
του ΚΟΔΚΔΛ (βλ. απόφαση 5/2016 της Ολομέλειας ΣτΕ 
σε συμβούλιο). (Β) Ο ισχύων κανονισμός του Διοικητικού 
Πρωτοδικείου Θεσσαλονίκης ορίζει στο άρθρο 1 παρ. 1 
περ. δ' ότι ο πρόεδροςτου τριμελούς συμβουλίου δικαι¬ 
ούται να προσδιορίζει, καθ'υπέρβαση των 200 υποθέσε¬ 
ων κατ' έτος ανά δικαστή, επιπλέον ποσοστό 10% επί του 
αριθμού αυτού. Η ρύθμιση αυτή του κανονισμού πρέπει 
να τροποποιηθεί, σύμφωνα και με τα αναφερόμενα στο 
έγγραφο της Γενικής Επιτρόπου, με την εισαγωγή διατά- 
ξεως η οποία θα ορίζει ότι σε επείγουσες περιπτώσεις, 
προσδιορίζονται από τον Πρόεδρο του Τριμελούς Συμ¬ 
βουλίου του Δικαστηρίου, συζητήσεις υποθέσεων, καθ' 
υπέρβαση των 20 υποθέσεων ανά δικαστή τον μήνα και 
σε ποσοστό που δεν υπερβαίνει το 20% του αριθμού 
αυτού [άρθρο 15 παρ. 7 περίπτωση (β) υποπερίπτωση 
(δδ) του ΚΟΔΚΔΛ, όπως ισχύει] (βλ. αποφάσεις 28/2015, 
30/2015,10/2016 της Ολομέλειας του Συμβουλίου της 
Επικράτειας σε συμβούλιο). (Γ) Ο ισχύων κανονισμός 


του Διοικητικού Πρωτοδικείου Θεσσαλονίκης ορίζει στο 
άρθρο 1 παρ. 1 περ. ε ότι: «ισομερώς γίνεταιστα τμή¬ 
ματα και στους δικαστές, κατά το μέτρο του δυνατού, 
η κατανομή των υποθέσεων εκείνων που εμφανίζουν 
ομαδικό χαρακτήρα (όμοιες προσφυγές από έναν ή πε¬ 
ρισσότερους προσφεύγοντες κλπ). Οι υποθέσεις που 
προσδιορίζονται για συζήτηση από τα τμήματα τριμε¬ 
λούς και μονομελούς συνθέσεως είναι αντίστοιχες με 
την ποσοστιαία αναλογία που εμφανίζουν οι εκκρεμείς 
υποθέσεις των δύο αυτών κατηγοριών στο τελευταίο 
προ του προσδιορισμού μηνιαίο στατιστικό δελτίο του 
δικαστηρίου». Η ρύθμιση αυτή του κανονισμού πρέπει 
να τροποποιηθεί, σύμφωνα και με τα αναφερόμενα στο 
έγγραφο της Γενικής Επιτρόπου, με την εισαγωγή δια- 
τάξεως η οποία θα ορίζει ότι μετά από απόφαση του 
Προέδρου του Τριμελούς Συμβουλίου, μπορεί να προσ¬ 
διορίζονται συζητήσεις υποθέσεων, καθ' υπέρβαση του 
κατώτατου αριθμού των 20 υποθέσεων ανά δικαστή τον 
μήνα και σε ποσοστό που δεν υπερβαίνει το 30% του 
αριθμού αυτού, εφόσον οι υποθέσεις αυτές είναι όμοιες 
ή θέτουν ζήτημα το οποίο έχει ήδη επιλυθεί αμετακλή- 
τως (βλ. αποφάσεις 28/2015,33/2015,34/2015,35/2015, 
5/2016,9/2016 της Ολομέλειας του Συμβουλίου της Επι¬ 
κράτειας σε συμβούλιο). (Δ) Περαιτέρω, για τους εκτεθέ- 
ντες στη σκέψη 3 λόγους, εφόσον σχετική ρύθμιση δεν 
περιλαμβάνεται στον ισχύοντα κανονισμό, πρέπει αυτός 
να τροποποιηθεί με την εισαγωγή διατάξεως η οποία 
θα ορίζει ότι δεν θεωρούνται ως πρωτοείσακτες για τη 
χρέωση των δικαστών οι υποθέσεις που αναβάλλονται 
σε άλλη δικάσιμο λόγω αποχής δικηγόρων ή απεργίας 
υπαλλήλων και θα παρέχει δυνατότητα ορισμού εμβό¬ 
λιμης δικασίμου για τις υποθέσεις που αναβάλλονται εξ 
αυτού του λόγου, σύμφωνα και με τα αναφερόμενα στο 
έγγραφο της Γενικής Επιτρόπου (βλ. αποφάσεις 6/2014, 
14/2015,28/2015,30/2015,32/2015,5-7/2016 της Ολο¬ 
μέλειας του Συμβουλίου της Επικράτειας σε συμβούλιο). 
(Ε) Για τους ίδιους λόγους, ο ισχύων κανονισμός πρέπει 
να τροποποιηθεί με την εισαγωγή διατάξεως η οποία θα 
ορίζει ότι σε περίπτωση μη συμμετοχής δικαστή σε μία 
δικάσιμο για οποιονδήποτε λόγο, δεν θα αφαιρούνται 
κατά τη μεταγενέστερη χρέωση σε επόμενη δικάσιμο οι 
αναλογούσες σε αυτόν κατά την αρχική αυτή δικάσιμο 
πρωτοείσακτες υποθέσεις και ότι, αντιθέτως, σε περίπτω¬ 
ση μακράς αναρρωτικής άδειας δικαστή, πέραν της μίας 
δικασίμου, αφαιρούνται οι αναλογούσες στον δικαστή 
αυτόν πρωτοείσακτες υποθέσεις κατά την επιγενόμενη 
χρέωσή του, σύμφωνα και με τα διαλαμβανόμενα στο 
έγγραφο της Γενικής Επιτρόπου (βλ. αποφάσεις 6/2014, 
14/2015,31/2015,32/2015,33/2015,5-7/2016,10/2016 
της Ολομέλειας του Συμβουλίου της Επικράτειας σε συμ¬ 
βούλιο). (ΣΤ) Τέλος, ενόψει των διαλαμβανομένων στο 
έγγραφο της Γενικής Επιτρόπου και των κατά τα ανωτέ¬ 
ρω τροποποιήσεων, καθώς και της ιδιαιτερότητας της 
δοκιμαστικής περιόδου, πρέπει να εξετασθεί η ανάγκη 
τροποποιήσεως του ισχύοντος κανονισμού όσον αφο¬ 
ρά τη χρέωση των Παρέδρων (βλ. αποφάσεις 5/2016, 
6/2016, 7/2016 της Ολομέλειας του Συμβουλίου της 
Επικράτειας σε συμβούλιο). 

8. Επειδή, με το προαναφερθέν 3907/12.11.2014 έγ- 

γραφό της, η Γενική Επίτροπος επεσήμανε, επίσης, την 
ανάγκη προσαρμογής του Κανονισμού του Διοικητικού 
Πρωτοδικείου Θεσσαλονίκης στις διατάξεις του άρθρου 
20 του Κώδικα Οργανισμού Δικαστηρίων και Κατάστα¬ 
σης Δικαστικών Λειτουργών περί λειτουργίας Γραφείου 
Νομολογίας και Έρευνας. Το άρθρο αυτό του Κώδικα ορί¬ 
ζει τα εξής: «1. Σε κάθε δικαστήριο, στο οποίο υπηρετούν 
περισσότεροι από δύο (2) πρόεδροι, λειτουργεί γραφείο 
νομολογίας και έρευνας. Έργο του γραφείου αυτού εί¬ 
ναι ιδίως: (α). η συγκέντρωση,ταξινόμηση, ευρετηρίαση 
και γενικότερα η αξιοποίηση, κατά τον προσφορότε¬ 
ρο τρόπο, νομολογιακού υλικού και η σύνδεσή του για 
την παροχή πληροφοριών με ηλεκτρονικό υπολογιστή 
και (β) η οργάνωση της βιβλιοθήκης του δικαστηρίου. 
2. Το κατά την προηγούμενη παράγραφο γραφείο διευ¬ 
θύνεται από δικαστή και στελεχώνεται από υπαλλήλους 
της γραμματείας του δικαστηρίου. Ο δικαστής κατά το 
χρονικό διάστημα που διευθύνει το παραπάνω γραφείο, 
μπορεί, αν τούτο κρίνεται αναγκαίο να απαλλαγεί, με 
απόφαση της ολομέλειας, μερικώς από τα κύρια δικα¬ 
στικά του καθήκοντα». Στο άρθρο 1 παρ. 2 του Κανο¬ 
νισμού του Διοικητικού Πρωτοδικείου Θεσσαλονίκης, 
όπως τροποποιήθηκε με την 37/2008 απόφαση της Ολο¬ 
μέλειας αυτού (Β' 1656), ορίζεται ότι «Η Γραμματεία του 
Δικαστηρίου αποτελεί Διεύθυνση και συγκροτείται από: 
α)... γ) τρία Γραφεία, ήτοι: 1. Το Γραφείο Πρωτοκόλλου 
και Λογιστηρίου, 2. Το Γραφείο Νομολογίας-Έρευνας 
και Πληροφορικής, 3. Το Γραφείο Επιμελητών», στην 
παράγραφο 3 δε του ίδιου άρθρου 1 στην περ. γ, υπο- 
περ. ββ ορίζεται ότι το Γραφείο Νομολογίας-Έρευνας 
και Πληροφορικής αποτελείται από δύο τομείς (Τομέας 
Νομολογίας καιΤομέας Πληροφορικής) και διευθύνεται 
από δύο πρωτόδικες, έναν για τονΤομέα Νομολογίας και 
έναν για τον Τομέα Πληροφορικής, στους οποίους κατά 
το διάστημα ασκήσεωςτων καθηκόντων τους ανατίθεται 
το 1 /3 του αριθμού των υποθέσεων που ορίζεται για τον 
ομοιόβαθμό τους δικαστή της αντίστοιχης κατηγορίας. 
Προβλέπεται, περαιτέρω, ότι η λειτουργία του Γραφείου, 
η κατανομή των αρμοδιοτήτων μεταξύ των διοικούντων 
αυτό δικαστών κλπ μπορεί να ρυθμισθεί με εσωτερικό 
κανονισμό, ο οποίος συντάσσεται από τους ανωτέρω 
δικαστές και επικυρώνεται από τον Πρόεδρο του Τριμε¬ 
λούς Συμβουλίου Διεύθυνσης. Οι ανωτέρω ρυθμίσειςτου 
ισχύοντος κανονισμού που προβλέπουν ότι δύο Πρωτό¬ 
δικες απαλλάσσονται κατά τα 2/3 από το δικαιοδοτικό 
τους έργο, δεν είναι σύμφωνες προς το άρθρο 20 του 
ΚΟΔΚΔΛ και πρέπει να αναμορφωθούν, σύμφωνα με τα 
αναφερόμενα στο έγγραφο της Γενικής Επιτρόπου, ώστε 
να ορισθεί ότι ο δικαστής που ασκεί το καθήκον διευ- 
θύνσεως του γραφείου έρευνας και νομολογίας δύναται, 
σε εξαιρετικές περιπτώσεις και εφόσον οι υπηρεσιακές 
ανάγκες το επιτρέπουν, να απαλλάσσεται από μέρος της 
μηνιαίας χρεώσεως, με κοινή απόφαση του Προέδρου 
που διευθύνει το Δικαστήριο και των λοιπών Προέδρων 
του (βλ. αποφάσεις 6/2016,16/2014 της Ολομέλειας του 
Συμβουλίου της Επικράτειας σε συμβούλιο). 

9. Δοθέντος ότι ο Κανονισμός του Διοικητικού Πρωτο¬ 
δικείου Θεσσαλονίκης έχει τροποποιηθεί πολλές φορές, 
πρέπει να εξετασθεί εάν, ενόψει και της αναμορφώσεώς 


του σύμφωνα με τα προεκτεθέντα, απαιτείται κωδικο¬ 
ποίηση των διατάξεών του. 

Δια ταύτα 

Αναπέμπει την υποβληθείσα προς έγκριση απόφαση 
της Ολομέλειας των Δικαστών του Διοικητικού Πρωτο¬ 
δικείου Θεσσαλονίκης στο ίδιο όργανο, προκειμένου 
να προβεί στις απαιτούμενες, κατά το σκεπτικό, τροπο¬ 
ποιήσεις του Κανονισμού Εσωτερικής Υπηρεσίας του εν 
λόγω δικαστηρίου. 

Για την πιστοποίηση των ανωτέρω συντάσσεται το 
παρόν πρακτικό. 

Ο Προεδρεύων Αντιπρόεδρος 
ΑΘ. ΡΑΝΤΟΣ 


Αριθμ. 29/2016 (3) 

Τροποποίηση και ενιαία κωδικοποίηση του Κα¬ 
νονισμού Εσωτερικής Υπηρεσίας του Διοικητι¬ 
κού Εφετείου Θεσσαλονίκης. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα, στις 4 Οκτωβρίου 2016, ημέρα Τρίτη και ώρα 
17.00 συνήλθε στο κατάστημα του Συμβουλίου της Επι¬ 
κράτειας και στην αίθουσα συνεδριάσεων της Ολομέλει¬ 
ας αποτελούμενο από τα μέλη του: ΑΘ. Ρόντο, Αντιπρό¬ 
εδρο, Προεδρεύοντα, σε αναπλήρωση του Προέδρου 
του Συμβουλίου της Επικράτειας, που είχε κώλυμα, Ε. 
Σαρπ, Μ. Καραμανώφ, Αικ. Σακελλαροπούλου, I. Γράβα- 
ρη, Αντιπροέδρους του Συμβουλίου της Επικράτειας και 
τους Συμβούλους I. Μαντζουράνη, Αικ. Χριστοφορίδου, 
Δ. Σκαλτσούνη, Μ. - Ε. Κωνσταντινίδου, Γ. Ποταμιά, Μ. 
Γκορτζολίδου, Ε. Νίκα, Ε. Αντωνόπουλο, Γ. Τσιμέκα, Σ. 
Μαρκάτη, Π. Καρλή, Σπ. Χρυσικοπούλου, Μ. Παπαδο- 
πούλου, Β. Αραβαντινό, Δ. Κυριλλόπουλο, Α. Καλογερο- 
πούλου, Ε. Κουσιουρή, Ο. Ζύγουρα, Β. Ραφτοπούλου, Κ. 
Κουσούλη, Κ. Φιλοπούλου, Ο. Αραβάνη, Κ. Πισπιρίγκο, Α. 
Χλαμπέα, Δ. Μακρή, Μ. Πικραμένο,Τ. Κόμβου, Β. Αναγνω- 
στοπούλου - Σαρρή, Π. Μπραΐμη, Π. Χαμάκο, Σ. Βιτάλη, 
Ηλ. Μάζο, Α. - Μ. Παπαδημητρίου, Χρ. Ντουχάνη, Β. Κί- 
ντζιου, Θ.Τζοβαρίδου, Ελ. Παπαδημητρίου, Κ. Νικολάου, 
Β. Πλαπούτα, Ο. Παπαδοπούλου, Μ. Σωτηροπούλου, I. 
Σύμπλη, Π.Τσούκα και Κ. Κονιδιτσιώτου.Τα λοιπά μέλη, 
αν και προσκλήθηκαν, δεν εμφανίσθηκαν, γιατί είχαν 
κώλυμα. Παρέστη επίσης η Γραμματέας Μ. Παπασαρά- 
ντη, Προϊσταμένη της Διεύθυνσης της Γραμματείας του 
Συμβουλίου της Επικράτειας. Θέμα της συζητήσεως, 
ήταν η έγκριση της 2/2016 αποφάσεως της Ολομέλειας 
του Διοικητικού Εφετείου Θεσσαλονίκης. 

Τ ο Συμβούλιο άκουσε την εισηγήτρια της υποθέσεως, 
Σύμβουλο Επικράτειας, Π. Μπραΐμη. 

Σκέφθηκε κατά το νόμο 

1. Επειδή, με το ΓΠ6073/30.6.2016 έγγραφο του Προ¬ 
έδρου του Τριμελούς Συμβουλίου Διεύθυνσης του Διοι¬ 
κητικού Εφετείου Θεσσαλονίκης υποβλήθηκε στο Συμ¬ 
βούλιο της Επικράτειας προς έγκριση η 2/2016 απόφαση 

της Ολομέλειας του Διοικητικού Εφετείου Θεσσαλονίκης, 
που αφορά την τροποποίηση και ενιαία κωδικοποίηση 
του Κανονισμού Εσωτερικής Υπηρεσίας του εν λόγω 
δικαστηρίου, κατόπιν των 13/2015 και 4/2016 αναπε- 
μπτικών αποφάσεων της Ολομέλειας του Συμβουλίου 
της Επικράτειας σε συμβούλιο. Ήδη, κατόπιν της από 
27.9.2016 προσκλήσεως του Προέδρου του Συμβουλί¬ 
ου της Επικράτειας εισάγεται προς έγκριση η απόφαση 
αυτή. 

2. Επειδή, κατά το στοιχ. Α' παρ. 1 του άρθρου 17 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία ... καταρτίζουν κανο- 
νισμόεσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του ίδιου 
στοιχείου και άρθρου, όπως η παράγραφος αυτή αντι- 
καταστάθηκε με το άρθρο 86 παρ. 1 του ν. 4055/2012 
(Α'51), «4. Ο Υπουργός Δικαιοσύνης, Διαφάνειας και 
Ανθρωπίνων Δικαιωμάτων, ο Εισαγγελέας του Αρείου 
Πάγου, ο Γενικός Επίτροπος της Επικράτειας του Ελε¬ 
γκτικού Συνεδρίου, ο Γενικός Επίτροπος της Επικράτειας 
των τακτικών διοικητικών δικαστηρίων και ο Πρόεδρος 
του οικείου Συμβουλίου Επιθεώρησης έχουν δικαίωμα 
να ζητήσουν τη σύνταξη, συμπλήρωση, τροποποίηση 
ή αντικατάσταση κανονισμού, του οικείου δικαστηρίου 
και δικαιοδοτικού κλάδου». Τέλος, κατά την παρ. 7 του 
στοιχ. Α' του ίδιου άρθρου, όπως η παράγραφος αυτή 
αντικαταστάθηκε με το άρθρο 86 του ν. 4055/2012 (Α' 
51),« Οι κανονισμοί και οι τροποποιήσεις τους υποβάλ¬ 
λονται αμέσως στις οικείες ολομέλειες των ανώτατων 
δικαστηρίων, οι οποίες έχουν δικαίωμα συμπλήρωσης, 
τροποποίησης ή ακύρωσης αυτών, ως προς όλα τα ση¬ 
μεία και ειδικότερα ως προς τον αριθμό των δικασίμων 
και των υποθέσεων που προσδιορίζονται σε κάθε δικάσι¬ 
μο. Οι κανονισμοί ισχύουν μόνο μετά την τελική έγκρισή 
τους από τις ολομέλειες των ανώτατων δικαστηρίων και 
αφού διαβιβαστούν στον Υπουργό Δικαιοσύνης, Διαφά¬ 
νειας και Ανθρωπίνων Δικαιωμάτων δημοσιεύονται στην 
Εφημερίδα της Κυβερνήσεως.». 

3. Επειδή, όπως έχει γίνει δεκτό (Πρακτικά Ολομέλει¬ 
ας του Συμβουλίου της Επικράτειας σε συμβούλιο 10, 
12/2012, 5, 6, 8, 21/2013, 3, 6, 15/2014, 25, 27, 28, 29, 
30/2015, 4/2016), η Ολομέλεια του Συμβουλίου της 
Επικράτειας σε συμβούλιο, ελέγχοντας υποβαλλόμενο 
προς έγκριση κανονισμό εσωτερικής υπηρεσίας τακτι¬ 
κού διοικητικού δικαστηρίου, έχει την αρμοδιότητα, 
χωρίς να υποκαθίσταται στην κρίση των δικαστών της 
ολομέλειας του οικείου δικαστηρίου, να ελέγχει κατά 
πόσο συγκεκριμένες ρυθμίσεις του κανονισμού, και ιδί¬ 
ως αυτές που συνάπτονται με τον σκοπό της εύρυθμης 
και αποτελεσματικής λειτουργίας του δικαστηρίου από 
πλευράς ταχείας διεκπεραιώσεως των εισαγόμενων σ' 
αυτό υποθέσεων, εξυπηρετούν τον εν λόγω σκοπό και να 
υποδεικνύει την προσθήκη σχετικών ρυθμίσεων. Εξάλ¬ 
λου, οι ανωτέρω διατάξεις δεν απονέμουν στο Συμβού¬ 
λιο της Επικράτειας γνωμοδοτική απλώς αρμοδιότητα. 
Είτε σε σχέση με τις ευθέως υποβαλλόμενες προς κρίση 


διατάξεις κανονισμού είτε σε σχέση με άλλες διατάξεις 
υφιστάμενων κανονισμών, για τις οποίες ειδικώς κρίνε- 
ται ότι, λόγω συνάφειας, το Συμβούλιο της Επικράτει¬ 
ας έχει αρμοδιότητα διατυπώσεως παρατηρήσεων, οι 
διατυπούμενες παρατηρήσεις είναι από τη φύση τους 
δεσμευτικές ως προς την υποδεικνυόμενη κατεύθυνση 
και το προτεινόμενο βασικό περιεχόμενο των προς θέ¬ 
σπιση ρυθμίσεων ή τροποποιήσεων. Περαιτέρω, κατά 
την έννοια των ίδιων διατάξεων, δεν είναι επιτρεπτή η 
αντικατάσταση ή τροποποίηση θεσπισμένων ήδη κα¬ 
νονισμών δικαστηρίων, με την εισαγωγή ρυθμίσεων, 
που οδηγούν, αμέσως ή εμμέσως, σε επιβράδυνση του 
ρυθμού εκδικάσεως των υποθέσεων. Κατ' ακολουθίαν, 
δεν πρέπει να εισάγονται ρυθμίσεις με αντικείμενο τη 
μείωση του αριθμού δικασίμων ή του αριθμού των υπο¬ 
θέσεων, οι οποίες προσδιορίζονται σε κάθε δικάσιμο, 
καθώς και εκείνων, τις οποίες χρεώνεται κάθε δικαστής. 
Αντιθέτως, ενδείκνυται, έστω και προσωρινά, μέχρι τον 
ουσιώδη περιορισμό της εκκρεμότητας κάθε δικαστηρί¬ 
ου, η αύξηση των ανωτέρω αριθμών. Και ναι μεν, σε πε¬ 
ρίπτωση τροποποιήσεως υφισταμένου ήδη κανονισμού, 
ο σχετικός έλεγχος περιορίζεται, κατ' αρχήν, μόνον στις 
υποβαλλόμενες προς έγκριση τροποποιητικές ρυθμί¬ 
σεις, δεν αποκλείεται, όμως, στο πλαίσιο εξετάσεως της 
συμβατότητας των ρυθμίσεων αυτών προς τον ανωτέρω 
σκοπό, ενόψει και της αλληλεξαρτήσεως όλων των συ¬ 
ναφών ρυθμίσεων ενός κανονισμού, να διατυπώνονται 
από την Ολομέλεια παρατηρήσεις και για τις λοιπές αυ¬ 
τές συναφείς διατάξεις, περαιτέρω δε, να υποδεικνύεται 
η προσθήκη ρυθμίσεων που εξυπηρετούν τον ως άνω 
σκοπό της ταχείας διεκπεραιώσεως των υποθέσεων. 

4. Επειδή, με το 14731/12.12.2014 έγγραφο του Προ¬ 
έδρου του Τριμελούς Συμβουλίου Διεύθυνσης του Δι¬ 
οικητικού Εφετείου Θεσσαλονίκης είχε υποβληθεί στο 
Συμβούλιο της Επικράτειας προς έγκριση η απόφαση 
2/2014 της Ολομέλειας του Διοικητικού Εφετείου Θεσ¬ 
σαλονίκης που αφορούσε την τροποποίηση του Κανο¬ 
νισμού Εσωτερικής Υπηρεσίας του εν λόγω δικαστηρίου 
και την ενιαία κωδικοποίησή του. Με την 13/2015 από¬ 
φαση της Ολομέλειας του Συμβουλίου της Επικράτειας 
σε συμβούλιο εγκρίθηκαν, στο σύνολό τους, οι ρυθμίσεις 
των άρθρων 1,2, 5, 6, 7, 8,9,10,11,12,13,14,15 και 16 
του ως άνω Κανονισμού. Με την ίδια, ωστόσο, απόφαση 
της Ολομέλειας του Συμβουλίου της Επικράτειας σε συμ¬ 
βούλιο παρατηρήθηκε ότι απαιτείται η περαιτέρω τρο¬ 
ποποίηση του υφιστάμενου Κανονισμού και, ειδικότερα, 
κατά το σκεπτικό της τελευταίας αυτής αποφάσεως, η 
τροποποίηση της παρ. 1 του άρθρου 3 με την εισαγωγή 
ρυθμίσεως που να διασφαλίζει ότι εφεξήςο προσδιορι¬ 
σμός των υποθέσεων ανά δικάσιμο και η συνακόλουθη 
χρέωση των δικαστών και στα ακυρωτικά τμήματα θα 
γίνεται κατά τρόπο ώστε η ανά δικαστή ετήσια χρέωση, 
η οποία και πρέπει να τηρείται απαρέγκλιτα, να μην είναι 
κατώτερη των 120 υποθέσεων. Περαιτέρω, προτάθηκε 
η αναδιατύπωση της παρ. 5 του άρθρου 3 και της παρ. 
5 του άρθρου 7 καθώς και η δημιουργία αυτοτελούς άρ¬ 
θρου του Κανονισμού με το περιεχόμενο της παρ. 1 του 
άρθρου 5.Τέλος, κρίθηκε ότι απαιτείται η αναμόρφωση 
της παρ. 3 του άρθρου 4 του Κανονισμού, σύμφωνα με 

τα οριζόμενα στη διάταξη του δευτέρου εδαφίου του 
στοιχείου ββ' της περ. α' της παρ. 7 του άρθρου 15 του 
Κ.Ο.Δ.Κ.Δ.Λ., η οποία προστέθηκε με την παρ. 2 του άρ¬ 
θρου 4Β του ν. 3388/2005 (Α' 225) και προβλέπει την 
τετραετία ως χρόνο υπηρεσίας στο ίδιο τμήμα του δικα¬ 
στηρίου χωρίς διάκριση μεταξύ ακυρωτικών τμημάτων 
και τμημάτων ουσίας. Ακολούθως, σε συμμόρφωση προς 
την ως άνω αναπεμπτική απόφαση του Δικαστηρίου, 
υποβλήθηκε στο Συμβούλιο της Επικράτειας η 2/2015 
απόφαση της Ολομέλειας του προαναφερθέντος Διοι¬ 
κητικού Εφετείου. Η απόφαση αυτή εγκρίθηκε με την 
4/2016 απόφαση της Ολομέλειας του Συμβουλίου της 
Επικράτειας σε συμβούλιο ως προς την τροποποίηση 
των άρθρων 3, 4, 5 και 7, με την παρατήρηση ότι "στο 
άρθρο 3 του Κανονισμού πρέπει να προστεθεί (ρύθμι¬ 
ση), ώστε να προκύπτει ρητώς, ότι η ετήσια χρέωση ανά 
δικαστή θα ανέρχεται σε 120 τουλάχιστον υποθέσεις". 

5. Επειδή, με την υπό έγκριση 2/2016 απόφασή της, 
η Ολομέλεια του Διοικητικού Εφετείου Θεσσαλονίκης 
προέβη, αφενός, "στην υποδεικνυόμενη συμπλήρωση 
που διαλαμβάνεται στην 4/2016 απόφαση του Συμβου¬ 
λίου της Επικράτειας σε Ολομέλεια και σε Συμβούλιο και 
αφορά στο άρθρο 3 του Κανονισμού Εσωτερικής Υπη¬ 
ρεσίας του Διοικητικού Εφετείου Θεσσαλονίκης, όπως 
αυτός τροποποιήθηκε ως προς όλα του τα άρθρα και 
κωδικοποιήθηκε σε ενιαίο κείμενο με βάση τις 2/2014 
και 2/2015 αποφάσεις της Ολομέλειας του παρόντος Δι¬ 
καστηρίου" και, αφετέρου, στην τροποποίηση και ανα¬ 
διατύπωση των άρθρων 9,11 και 12 του Κανονισμού ως 
προς την αρμοδιότητα δημοσιεύσεωςτων αποφάσεων, 
η οποία μεταφέρεται από το Τμήμα Ενδίκων Μέσων - 
Προσδιορισμού - Δημοσίευσης Αποφάσεων - Ειδικό 
Γραφείο Προμηθειών (μετονομασθέν ήδη με τον υπό 


έγκριση Κανονισμό σε Τμήμα Ενδίκων Μέσων - Προσ¬ 
διορισμού - Προμηθειών) στα Α', Β' και Γ' τμήματα της 
Γραμματείας. Ειδικότερα, ως προς την υποδειχθείσα με 
την 4/2016 απόφαση της Ολομέλειας του Συμβουλίου 
της Επικράτειας σε συμβούλιο παρατήρηση, στο πρώτο 
εδάφιο της παρ. 1 του άρθρου 3 του υπό έγκριση Κανο¬ 
νισμού ορίζονται τα εξής: "1.0 αριθμός των υποθέσεων 
κάθε δικασίμου (μονομελούς και τριμελούς συνθέσεως) 
ορίζεται σε τουλάχιστον 11 υποθέσεις ανά δικαστή το 
μήνα, έτσι ώστε η ετήσια χρέωση ανά δικαστή να ανέρχε¬ 
ται σε 120 τουλάχιστον υποθέσεις...." Η διάταξη αυτή δεν 
προκαλεί παρατηρήσεις και πρέπει να εγκριθεί. Το ίδιο 
ισχύει και για τις διατάξεις των άρθρων 9,11 και 12. Επι- 
σημαίνεται, τέλος, ότι το άρθρο 15 παρ. 5 εδάφ. πέμπτο 
του Κώδικα Οργανισμού Δικαστηρίων, που αναφέρεται 
εντός παρενθέσεως στο άρθρο 1 παρ. 7 του υπό έγκριση 
Κανονισμού, πρέπει να αντικατασταθεί από το άρθρο 
15 παρ. 5 εδάφ. όγδοο του ίδιου Κώδικα, σύμφωνα με 
την παρ. 2 του άρθρου ενδέκατου του ν. 4411/2016 (Α' 
142/3.8.2016), η οποία αντικατέστησε την παρ. 5 του 
άρθρου 15 του ν. 1756/1988. 

Δια ταύτα 

Εγκρίνει την εισαγόμενη με την 2/2016 απόφαση της 
Ολομέλειας του Διοικητικού Εφετείου Θεσσαλονίκης 
τροποποίηση και ενιαία κωδικοποίηση του Κανονισμού 
Εσωτερικής Υπηρεσίας του Διοικητικού Εφετείου Θεσ¬ 
σαλονίκης. 

Για την πιστοποίηση των ανωτέρω συντάσσεται το 
παρόν πρακτικό. 

Ο Προεδρεύων Αντιπρόεδρος 
ΑΘ. ΡΑΝΤΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ^ι· 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ί.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 
























